**ĮSAKYMAS**

**Dėl BENDROJO NAUDOJIMO OBJEKTŲ ADMINISTRATORIAUS SKYRIMO**

2021 m. rugsėjo 1 d. Nr. B6-947

Molėtai

 Vadovaudamasis Lietuvos Respublikos civilinio kodekso 4.84 straipsnio 1, 2, 4 dalimis, Lietuvos Respublikos vietos savivaldos įstatymo 29 straipsnio 8 dalies 2 punktu, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 „Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, 20, 21 punktais ir atsižvelgdamas į daugiabučio gyvenamojo namo Molėtų r. sav., Inturkės sen., Inturkės k., Bažnyčios g. 18 butų ir kitų patalpų savininkų susirinkimo 2021 m. rugpjūčio 13 d. protokolą:

 1. S k i r i u nuo 2021 m. rugsėjo 1 d. iki 2026 m. rugpjūčio 31 d. uždarąją akcinę bendrovę „Molėtų švara“, kurios buveinės adresas: Molėtai, Statybininkų g. 8, įmonės kodas 167500661, PVM mokėtojo kodas LT675006610, daugiabučio gyvenamojo namo (unikalus Nr. 6298-9008-7012) bendrojo naudojimo objektų administratoriumi. Daugiabučio namo duomenys:

|  |  |  |  |
| --- | --- | --- | --- |
| Adresas | Naudingas plotas (m2) | Butų ir kitų patalpų skaičius | Žemės sklypo plotas ir patalpų savininkų nuosavybės teisės į jį  |
| Molėtų r. sav., Inturkės sen., Inturkės k., Bažnyčios g. 18  | 350,94 | 6 | Žemės sklypas 0,18 ha. Neišpirktas. |

 2. N u s t a t a u, kad:

 2.1. bendrojo naudojimo objektų administravimo tarifas neturi viršyti maksimalaus bendrojo naudojimo objektų administravimo tarifo, apskaičiuoto pagal Molėtų rajono daugiabučio gyvenamojo namo maksimalaus bendrojo naudojimo objektų administravimo tarifo apskaičiavimo tvarkos aprašą, patvirtintą Molėtų rajono savivaldybės tarybos 2019 m. gruodžio 19 d. sprendimu Nr. B1-267 „Dėl Molėtų rajono daugiabučio gyvenamojo namo maksimalaus bendrojo naudojimo objektų administravimo tarifo apskaičiavimo tvarkos aprašo patvirtinimo“;

 2.2. bendrojo naudojimo objektų administravimas baigiasi, atsiradus Lietuvos Respublikos civilinio kodekso 4.84 straipsnio 10 dalyje nurodytoms aplinkybėms arba butų ir kitų patalpų savininkams priėmus sprendimą pakeisti bendrojo naudojimo objektų administratorių, nesuėjus penkerių metų terminui.

 3. P a v e d u:

 3.1. bendrojo naudojimo objektų administratoriui UAB „Molėtų švara“ bendrojo naudojimo objektų administravimo šiame daugiabučiame name faktą įregistruoti Nekilnojamojo turto registre ir apie administratoriaus paskyrimą paskelbti daugiabučio namo skelbimų lentoje;

 3.2. Savivaldybės administracijos Statybos ir žemės ūkio skyriui apie administratoriaus paskyrimą paskelbti Savivaldybės interneto svetainėje.

 Šis įsakymas gali būti skundžiamas Molėtų rajono savivaldybės administracijos direktoriui (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos. Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Administracijos direktorius  | Sigitas Žvinys |